ഒരാള്ക്കുവേണ്ടി സമയക്രമം മാറ്റാനാകില്ലെന്ന് അലിന്ഡ് കൊല്ലം: ഒരു തൊഴിലാളിക്ക് മാത്രമായി കുണ്ടറ അലിന്ഡ് ഫാക്ടറിയിലെ പ്രവര്ത്തനസമയം മാറ്റാന് കഴിയില്ലെന്ന് ജില്ല ലേബര് ഓഫിസര് മനുഷ്യാവകാശ കമീഷനെ അറിയിച്ചു. ഫാക്ടറിയില് കാന്റീന് സൗകര്യമില്ലാത്തതിനാല് ഉച്ചഭക്ഷണം കഴിക്കാന് പോയ തൊഴിലാളിക്ക് മെമ്മോ നല്കിയെന്ന പരാതിയിലാണ് ലേബര് ഓഫിസര് റിപ്പോര്ട്ട് സമര്പ്പിച്ചത്. റിപ്പോര്ട്ട് അംഗീകരിച്ച കമീഷന് അംഗം വി.കെ. ബീനാകുമാരി ഇൗ കേസിലെ തുടര്നടപടി അവസാനിപ്പിച്ചു. ജീവനക്കാരനായ വിന്സന്െറ് ജോസഫ് സമര്പ്പിച്ച പരാതിയിലാണ് കമീഷന് ഇടപെട്ടത്. ഉച്ചക്ക് 12 മുതല് 12.30 വരെയാണ് ഫാക്ടറിയിലെ ഉച്ചഭക്ഷണസമയം. ഇത് തൊഴിലാളി യൂനിയനുകളും മാനേജ്മന്െറും ഒപ്പുെവച്ച കരാര്പ്രകാരമുള്ളതാണ്. നിലവില് എല്ലാ ജീവനക്കാരും സമയക്രമം അംഗീകരിക്കുന്നുണ്ട്. എന്നാല്, പ്രൊഡക്ഷന് സെക്ഷനിലെ ജീവനക്കാരനായ പരാതിക്കാരന് 12.15 ന് ഉച്ചഭക്ഷണത്തിന് പോകുകയും ഒന്നിന് തിരികെയെത്തുകയും ചെയ്തിട്ടുണ്ട്. എല്ലാ തൊഴിലാളികളും ഒരുമിച്ച് പ്രവര്ത്തിച്ചാല് മാത്രമേ ഉല്പാദനം സാധ്യമാവുകയുള്ളൂവെന്നും ഒരാള്ക്കുവേണ്ടി സമയക്രമത്തില് മാറ്റം വരുത്താനാകില്ലെന്നും മാനേജ്മന്െറ് വിശദീകരിച്ചതായി ജില്ല ലേബര് ഓഫിസര് കമീഷനെ അറിയിച്ചു. പ്രതിഷേധപ്രകടനം ഇരവിപുരം: കര്ഷകപ്രക്ഷോഭത്തിന് ഐക്യദാര്ഢ്യമര്പ്പിച്ച് എസ്.ഡി.പി.ഐ ഇരവിപുരം മണ്ഡലം കമ്മിറ്റി ബ്രാഞ്ച് തലത്തില് പ്രതിഷേധപ്രകടനവും പ്രധാനമന്ത്രിയുടെ കോലം കത്തിക്കലും നടത്തി. മണ്ഡലം വൈസ് പ്രസിഡന്റ് സബീര് ഉദ്ഘാടനം ചെയ്തു. സിറ്റി പ്രസിഡന്റ് നുജും, സിയാദ്, ഫൈസല് ഷെമീര് എന്നിവര് സംസാരിച്ചു. നിവേദനം നല്കി ഇരവിപുരം: ജില്ലയിലെ സ്കൂളുകളിലെ സ്കൂള് മാനേജ്മന്െറുകള് നടത്തുന്ന ചെരിപ്പ്, സ്കൂള് ബാഗ്, കുട, റെയിന് കോട്ട് ഉല്പന്നങ്ങളുടെ വില്പനക്കെതിരെ ഇത്തരം ഉല്പന്ന വില്പനക്കാരുടെ സംഘടനയായ കെ.ആര്.എഫ്.എ ജില്ല കലക്ടര്ക്ക് പരാതി നല്കി. ജില്ല പ്രസിഡന്റ് സന്തോഷ്കുമാര് പ്രീമിയര്, ജനറല് സെക്രട്ടറി ഉണ്ണികൃഷ്ണന് പാദുകം, സെക്രട്ടറി സേവിയര് വര്ഗീസ്, മുഖ്യരക്ഷാധികാരി റാഫി കൂട്ടിക്കട എന്നിവരുടെ നേതൃത്വത്തിലാണ് നിവേദനം നല്കിയത്.